Groentemarkplein is in ’n chaos gedompel, maar Kaapstad beplan ’n karnaval. Bo blink, maar onder stink. – Johan, Hermanus
Verstaan nie waarom die vlugtelinge Kaapstad se probleem is om op te los nie. Moet ’n land se regering nie vlugtelinge uit ’n ander land hanteer nie? – Jep, Brackenfell
Dis tyd dat staatskapers en korrupte politici in die hof verskyn. Wetsgehoorsame belastingbetalers wil sien dat hulle boet vir hul vergrype. – Moeggewag
Die Kaapse noordelike voorstede het in die 1960’s geteerde paaie begin kry. Wanneer gaan dit weer gebeur? – Eben, Parow
Goeie idee – die lugspoor vir die Kaap. Dan kan almal van ver af die treine sien brand! – Dolce Far Niente
Nelson Mandela se beloftes was toe maar net leë woorde! – Jvandeventer
Vergeet van die Tygerberg-hospitaal wat reg is vir die koronavirus. Die virus gaan begin by die ANC met al sy vrot appels. Net tyd sal ons leer. – D.J., Kaapstad
Ek wil nie lelik wees nie, maar is dit nie tyd dat Reeva gaan rus nie. Elke jaar dieselfde storie. Ek het al 2 kinders verloor sedert haar dood. Beweeg aan, asseblief! – Maria
Rooikatte in Kirstenbosch: Rooikatte het glo nie spesifieke broeiseisoene nie. Van wanneer af broei rooikatte eiers uit? “Breeding season” is tog teelseisoen of paartyd! – Tom, Hermanus
Meer oor: Koronavirus | Sms